Jõulupuu
Jõulupuu (ka jõulukuusk) on puu, mida jõulude ajal ehetega kaunistatakse. Eestis on selleks üldiselt kuusk, mujal maailmas on levinud teisedki okaspuud, nagu nulg ja araukaaria. Jõulupuu võib olla valmistatud tehismaterjalist, näiteks polüvinüülkloriidist[viide?]. Kunstilistel ja loodussäästlikel kaalutlustel tehakse jõulupuid muudestki materjalidest – 2015. aastal püstitati Rakvere linna vanadest aknaraamidest jõulupuu.